SAD: Finansijske reforme predmet nesuglasica
Vodeći ekonomski zvanučnici Obamine administracije imaju različita gledišta o reformama koje bi trebalo sprovesti da bi se poreski obve
Vodeći ekonomski zvaničnici Obamine administracije danas su u Kongresu svedočili o reformama koje bi trebalo sprovesti da bi se poreski obveznici zaštitili od buduće ekonomske krize. Sekretar za finansije  je rekao da predložene reforme imaju za cilj da ojačaju tržište i obnove poverenje i odgovornost. Gajtner i predsednik Federalnih rezervi , međutim, imaju različite stavove o tome ko bi u kriznim situacijama trebalo da štiti potrošače. Bernanki se zalaže da ta odgovornost ostane u nadležnosti Centralne banke, dok Gajtner želi uspostavljanje nove agencije za zaštitu potrošača. Zakonodavci, medjutim, zaziru od davanja većih ovlašćenja federalnim rezervama dok su, istovremeno, nezadovoljni što Obamina administracija i dalje ne preduzima ništa što bi ubuduće štitilo Amerikance od obaveze da spasavaju takozvane kompanije koje su prevelike da bi im se dozvolilo da propadnu. U medjuvremenu, gotovo pet miliona Amerikanaca koji se bore da zarade za život, dobiće određenu pomoć - u vidu povišice. Minimalna satnica u Sjedinjenim Državama od danas iznosi 7 dolara i 25 centi, u odnosu na dosadašnjih 6 dolara i 55 centi. Pojedini ekonomisti kažu da će to radnicima sa minimalnim primanjima povećati mesečnu zaradu za oko 120 dolara. Medjutim, drugi ekonomisti i poslovna udruženja upozoravaju da bi povećanje minimalne satnice moglo da nanese štetu ekonomiji. Oni ukazuju da će neke kompanije koje i inače posluju u teškim uslovima zbog recesije možda biti prinudjene da otpuste radnike.